Marcus Rashford
Marcus Rashford MBE (1997-yil 31-oktabrda tugʻilgan) — ingliz futbolchisi, Manchester United va Angliya terma jamoasi aʼzosi. Yetti yoshdan beri Manchester United futbolchisi boʻlgan Rashford 2016-yil fevralida UEFA Yevropa Ligasida "Midtjylland"ga qarshi asosiy jamoadagi debyutida va uch kundan keyin Arsenalga qarshi Premer ligadagi debyutida ikkita gol urdi. Shuningdek, u oʻzining birinchi Manchester derbisida, EFL kubogi va UEFA Chempionlar ligasidagi debyut oʻyinlarida gol urdi. United bilan Rashford Angliya kubogi, EFL kubogi, FA Community Shield va UEFA Yevropa Ligasida gʻolib chiqdi. Rashford 2016-yilning may oyida Angliya terma jamoasidagi debyut uchrashuvida gol urdi va oʻzining birinchi xalqaro oʻyinida gol urgan eng yosh ingliz futbolchisiga aylandi. U UEFA Yevro-2016da turnirning eng yosh oʻyinchisi sifatida oʻynagan, shuningdek, 2018-yilgi FIFA Jahon chempionati va UEFA Yevro-2020 da Angliya sharafini himoya qilgan.